Vikipediyada bu soyadlı müxtəlif adamlar haqqında məqalələr var, bax: Kərimov.

**Kazımağa Kərimov** (1 sentyabr 1951, Qubadlı – 15 iyun 1992, Bakı) — Azərbaycanın Milli Qəhrəmanı, Birinci Qarabağ müharibəsi şəhidi.

Həyatı
------

Kərimov Kazımağa Möhsün oğlu 1951-ci ilin sentyabrın 1-də Qubadlı rayonunun Sarıyataq kəndində, ziyalı ailəsində anadan olmuşdur. Kazımağa ailənin səkkiz oğul övladından biri idi. Atası Möhsün müəllimin və anası Səmər xanımın ən ümdə arzusu övladlarını düzgün tərbiyələndirmək, onları xalqına-milllətinə layiqli övladlar olaraq böyütmək olmuşdur. Çətin də olsa Möhsün müəllim və Səmər xanım övladlarının təhsili ilə bağlı arzularına çatmış, onların hər birinin istədikləri peşənin arxasınca getməsi üçün lazımi şərait yaratmışdılar.

Ailənin yeddinci övladı olan Kazımağa digər qardaşları kimi orta məktəbi doğulub boya-başa çatdığı Qubadlıda bitrirdikdən sonra ali təhsil almaq qərarına gəlir və bu arzu onu Bakı Dövlət Universitetinin jurnalistika fakültəsinə gətirir. Kazımağa beş il müddətində təhsil aldığı universitetin bütün ictimai işlərində fəal iştirak edir və dövri mətbuatda öz qələmini tez-tez sınayırdı. Sevərək arxasınca getdiyi peşəsində püxtələşsin, yazılarında oxşarlıq olmasın, quru sözçülükdən uzaq olsun deyə çalışan Kazımağanın həmin zamanlar ağlına belə gəlməzdi ki, nə vaxtsa qələmini silahla əvəz edəcək. Çünki Kazımağa son dərəcə peşəsinə bağlı bir insan idi. Görünür bu da Kazımağa taleyinə yazılmış bir qismət, bir alın yazısı imiş.

Kazımağa xarakter etibarilə də fərqli bir insan idi. İlk baxışdan nə qədər zəhmli görünsə də, daxilən çox səmimi, mehriban və hec zaman heç kimsədən köməyini əsirgəməyən bir insan idi. İkiüzlülükdən, riyakarlıqdan çox-çox uzaq olan bu insan ən xırda haqzılığa, ədalətsizliyə belə dözə bilmir və həmin an öz haqq səsini ucaldırdı. Onu həmyaşıdlarından fərqləndirən əsas xüsusiyyət isə onun son dərəcə uzaqgörən olması, ətrafda cərəyan edən hadisələri özünəməxsus şəkildə anailiz edərək düzgün qərarlar çıxarması idi. Kazımağanın bu xarakteri, tələbəlik illərində onun müəllimi olmuş Bakı Dövlət Universitetinin professoru, əməkdar elm xadimi, yazıçı-publisist Qulu Xəlilovun onunla bağlı söylədiyi və qələmə alıdığı xatirələrində də öz əksini tapmışdır. Yazıçı Kazımağada olan bu xarakteri onun adında olan "ağa" sözü ilə uyğunlaşdırmış və bu sözün sanki onun xarakterinə yansıdığını dəfələrlə öz fikirlərində vurğulamışdır.

Universiteti bitirdikdən sonra Kazımağa peşəsinin arxasınca gedərək bir müddət "Azərbaycan məktəbi" jurnalında, sonra isə "Azərbaycan müəllimi" qəzetində çalışmışdır.

Döyüşlərdə iştirakı
-------------------

1988-ci ildə doğma vətəninin üzərini qara buludlar aldığı bir zamanda, heç vaxt haqsızlıqla, ədalətsizliklə barışmayan Kazımağa da özünün bir Azərbaycan övladı olaraq bu torpaqların müdafiəsinə qalxmağa borclu olduğunu hiss etdi. Evini, ailəsini və hər bir şeydən uca tutduğu peşəsini arxada qoyaraq çəbhə bölgəsinə yollandı. Yalnız Kazımağanın döyüş yolu doğulub boya-başa çatdığı doğma Qubadlıdan deyil, Goranboydan keçdi. Goranboy rayonunda yaradılan könüllü özünümüdafiə batalyonlarından birinə komandir müavini təyin olunan Kazımağa baş leytenant rütbəsi altında doğma torpaqlarımızın müdafiəsinə qalxdı.

Hərbi geyim onun boy-buxununa nə qədər yaraşsa da o, xasiyyətcə hərbçilikdən çox uzaq bir insan idi. Nəinki onu tanıyanların, hec onun özünün də təsəvürünə gəlməzdi ki, ömründə qarışqa tapdalamayan bir insan nə vaxtsa qələmini silahla əvəz edəcək, nişan alıb adam öldürəcək. Əgər erməni quldurlarını adam adlandırmaq mümkünsə!.

Ancaq onu da qeyd etmək lazımdır ki, Kazımağada Vətənə, torpağa qarşı olan məhəbbət təsadüfi deyildi. Çünki o, hələ XIX əsrin ikinci yarısında indiki Sankt-Peterburq şəhərində Ali Hərbi məktəb bitirmiş və 1918–1920-ci illərdə Ermənistan-Azərbaycan müharibəsi zamanı doğma torpaqlarının müdafiəsinə qalxmış Zəngəzur Mahalının tanınmış bəylərindən olan İsmayıl bəyin nəvəsidir.

Kazımağa döyüşə atıldığı ilk gündən etibarən bir çox hərbi əməliyyatlarda iştirak etmişdir. Goranboy rayonunun Gülüstan, Qaraçinar, Manas, Şəfəq, Tap Qaraqoyunlu kəndləri uğrunda gedən döyüşlərə komandanlıq edən komandir üçün bu döyüşlər sanki bir sınaq olsa da, bu sınaqdan alnı açıq çıxılmışdır. Bu uğurlarla kifayətlənməyən Kazımağa komandanlıq etdiyi batalyonu yeni bir əməliyyata hazırlayır. Bu əməliyyat planı düşmən tapdağı altında olan keçmiş Şamuyankənd rayonunun azad olunması olur. Yalnız bu əməliyyat Kazımağanın iştirak etdiyi sonuncu əməliyyat olur. 1992-ci ilin 12–13 iyun tarixlərində Şamuyankənd rayonunun azad olunması uğrunda həyata keçirilən əməliyyatda komandir Kazımağa Kərimov ağır yaralanır. Komandirin ağır yaralanmasını görən əsgər və zabitlərdə ruh düşgünlüyünün yarandığını hiss edən Kazımağa yenidən, döyüşü davam etdirmək əmri verir. Elə həmin tarix Şamuyankənd rayonunun azad olunduğu gün kimi Azərbaycan tarixinə həkk olur.

Aldığı yaranın ağır olmasına baxmayaraq əməliyyatın sonunadək iştirak edən Kazımağa əməliyyat bitdikdən sonra Bakı şəhərində yerləşən Hərbi Hospitala çatdırılır. Ayağından yaralanan Kazımağa doğmalarının onun ayağını itirəcəyindən qorxduqlarını hiss edərək, həmin an belə özünü itirmədən əllərini havaya qaldıraraq yaxşı ki, yazan əlim var deyir. Lakin Kazımağanın bir ayağını itirəcəyi qorxusu ilə yaşayan insanların heç ağlına belə gəlməzd ki, onu bütünlüklə itirəcəklər. Çünki o insanların heç biri bu fikri bir anlıq da olsa belə qəbul edə bilmir, "dağ boyda" bir insanın ayağından aldığı yara ilə dünyasını dəyişəcəyini güman belə etmirdilər. Ancaq amansız ölüm Kazımağanı sevənlərə onsuz neçə yaşayacaqlarını da öyrətdi. Kazımağa 15 iyun1992-ci ildə, ömrünün 41-ci baharında gözlərini əbədi yumaraq şəhidlik zirvəsinə ucaldı.

Son dəfə Bakı şəhərində tələbə yoldaşları və eyni zamanda qələm dostları ilə görüşən Kazımağa onlara yaxın zamanlarda Qarabağ müharibəsində dönüşün təməlinin məhz Goranboy cəbhəsində qoyulacağını söyləyir və inşallah düşmən tapdağı altında olan bütün torpaqlarımız azad olduqdan sonra qələmi yenə əlinə alaraq onlarla çiyin-çiyinə çalışacağına dair söz verir. Yoldaşları ilə sağollaşan Kazımağa növbəti dəfə Bakıya iyun ayının 16-da gələcəyini söyləyir və görüş yerini "Şəhidlər Xiyabanı" deyə verir. Həmin tarixdə Kazımağa ilə görüşmək üçün "Şəhidlər Xiyabanı"na gələn yoldaşları gözləmədikləri bir mənzərə ilə rastlaşırlar. Çünki kələn Kazımağanın özü deyil, cansız bədəni idi. Kazımağa bu dəfə onu sevənlərin çiynində son mənzilə yola salınırdı.

Ailəsi
------

Evli idi, bir oğlu qalıb.

Milli Qəhrəman
--------------

Kazımağa Kərimova ölümündən bir həftə sonra, Azərbaycan Respublikası Prezidentinin 23 iyun 1992-ci il tarixli, 6 saylı fərmanı ilə Azərbaycanın Milli Qəhrəmanı fəxri adı verildi.

Bu ada layiq körülən Kazımağa ilk jurnalist idi ki, belə bir fəxri ada layiq görülmüşdür.

Kazımağa Kərimovun adının əbədiləşdirilməsi məqsədilə dövlətimiz tərəfindən onun adına Bakı şəhərində küçə verilmişdir. Eyni zamanda doğulub boya-başa çatdığı doğma Qubadlının Balasoltanlı kənd tam orta məktəbi və döyüş yolunun keçdiyi Goranboy rayonunun Qızılhacılı kənd mədəniyyət evi onun adını daşıyır.

Goranboy rayonunda şəhid Milli Qəhrəmanın büstü qoyulub.

Ədəbiyyat
---------

* Vüqar Əsgərov. "Azərbaycanın Milli Qəhrəmanları" (Yenidən işlənmiş II nəşr). Bakı: "Dərələyəz-M", 2010, səh. 150–151.
* Elbrus Şahmar "Şah İsmayıl qartalları" Bakı-1996. ("Babamın ocağı bu ulu torpaq…" oçerki) səh.40–43.

İstinadlar
----------

1. ↑  "Azərbaycan Respublikası Silahlı Qüvvələrinin hərbi qulluqçularına "Azərbaycanın Milli Qəhrəmanı" adı verilməsi haqqında Azərbaycan Respublikası Prezidenti Əbülfəz Elçibəyin 23 iyun 1992-ci il tarixli 6 nömrəli fərmanı" (az.). www.e-qanun.az. 1992-06-23. 2021-10-22 tarixində arxivləşdirilib. İstifadə tarixi: 2018-12-31.

Xarici keçidlər
---------------

* Kazımağa Kərimov Arxivləşdirilib 2014-10-22 at the Wayback Machine

| ⛭ Azərbaycanın Milli Qəhrəmanları |
| --- |
| 1992 | Məhərrəm Seyidov • İlham Əliyev • Yuri Kovalyov • Mikayıl Cəbrayılov • Əlif Hacıyev • Səfəralı Məmmədov • Yusif Əliyev • Vüqar Hüseynov • Nofəl Quliyev • Mehdi Abbasov • Valeh Müslümov • Bu məqalə "Yaxşı" məqalə statusuna layiq görülüb Albert Aqarunov • Səfiyar Behbudov • Ramiz Qəmbərov • Aqil Quliyev • Yunis Əliyev • Riad Əhmədov • Naiq Yusifov • Yevgeni Karlov • Elgiz Kərimov • Fəxrəddin Musayev • Mərifət Nəsibov • Sərxan Ocaqverdiyev • Canpolad Rzayev • Mehman Sayadov • Pərviz Səmədov • Cəlil Səfərov • Fikrət Hacıyev • Fərhad Hümbətov • Tofiq Hüseynov • Şahlar Hüseynov • Firudin Şamoyev • Maşallah Abdullayev • ~~Rasim Əkbərov~~ • Kazımağa Kərimov • Şahin Tağıyev • Etibar Hacıyev • Məhəmməd Həsənov • Şikar Şikarov • Anatoli Davidoviç • Səyavuş Həsənov • Seymur Məmmədov • Əlabbas İsgəndərov • Eldar Tağızadə • Hikmət Nəzərli • Kərim Kərimov • Yavər Əliyev • Zakir Məcidov • Ruslan Polovinko • Cavanşir Rəhimov • Sergey Senyuşkin • ~~Surət Hüseynov~~ • Ənvər Fərəcov • Sahil Məmmədov • Elşad Hüseynov • Rizvan Teymurov • Pəhlivan Fərzəliyev • Şamoy Çobanov • Təbriz Xəlilbəyli • Şikar Aslanov • Natiq Əhmədov • Akif Əkbərov • Kazım Məmmədov • Elşad Yəhyayev • Nazim Quliyev • Şahlar Şükürov • Sərdar Səfərov • İnqilab İsmayılov • Namiq Allahverdiyev • Sadıq Hüseynov • Nizami Məmmədov • Hidayət Rüstəmov • Şakir Salahov • Malik Əsədov • Cəmil Niftəliyev • Fazil Mehdiyev • Faiq Ağayev • Faiq Rəfiyev • Arif Hüseynzadə • Vüqar Mürsəlov • İmamverdi Əliyev • Aytəkin Məmmədov • Tahir Həsənov • İlqar İsmayılov • Əli Məmmədov • Ənvər Arazov • Mətləb Quliyev • İqor Makeyev • Səxavət Məhərrəmov • Ruslan Muradov • Fəxrəddin Nəcəfov • Salatın Əsgərova • Alı Mustafayev • Bu məqalə "Yaxşı" məqalə statusuna layiq görülüb Çingiz Mustafayev • Əliyar Əliyev • Səfa Axundov • Əsəd Əsədov • Ərəstun Mahmudov • Hikmət Muradov • Viktor Seryogin • Fəxrəddin Şahbazov • Bəylər Ağayev • Aslan Atakişiyev • İxtiyar Qasımov • Ələkbər Əliyev • Rövşən Əliyev • Asif Məhərrəmov • Yunis Nəcəfov • Baxşeyiş Paşayev • Mirəsgər Seyidov |  |
| 1993 | Şövqiyar Abdullayev • Niyazi Aslanov • Tahir Bağırov • Muxtar Qasımov • Əsəd Əhmədov • Zakir Yusifov • Aqil Məmmədov • Kamil Nəsibov • Qasım Rzayev • Məzahir Rüstəmov • Bu məqalə "Yaxşı" məqalə statusuna layiq görülüb Allahverdi Bağırov • Yusif Mirzəyev • Vəzir Orucov • Vasili Əliyev • Oqtay Güləliyev • Kərəm Mirzəyev • Soltanağa Bayramov • Etibar Əliyev • Paşa Təhməzov • Gültəkin Əsgərova |
| 1994 | Etibar İsmayılov • İbrahim Məmmədov • Rafael Əsədov • Sergey Murtuzəliyev • Elbrus Allahverdiyev • Rəfael Həbibov • Eldar Məcidov • Namiq Abdullayev • Rövşən Hüseynov • Şirin Mirzəyev • Rasim İbrahimov • Rafiq Alıcanov • Elxan Zülfüqarov • Mirələkbər İbrahimov • Elşad Əhədov • Rafiq Nəsrəddinov • Bu məqalə "Yaxşı" məqalə statusuna layiq görülüb Koroğlu Rəhimov • Yelmar Edilov • Mübariz Əhmədov • Rövşən Əkbərov • Aqil Musayev • Natiq Məmmədov • Elnur Nuriyev • Nadir Əliyev • Vahid Quliyev • Eldar Məmmədov |
| 1995 | Vəzir Sədiyev • Elman Hüseynov • İsgəndər Aznaurov • Rövşən Abdullayev • İsrafil Şahverdiyev • Qorxmaz Eyvazov • Eldar Həsənov • Tabil Həsənov • Əfqan Hüseynov • Fəxrəddin Cəbrayılov • Fərhad Ağayev • Xanoğlan Məmmədov • Arif Qubadov • Samir Xasıyev • Roman Yusifov • Ehtiram Əliyev • Dilqəm Nağıyev • Nazim Babayev • Zabit Quliyev • İlham Həsənov • Elşən Hüseynov • Bəşir Kərimov • Şamil Ramazanov • Mirzə Quliyev • Eldar Ağayev • İntiqam Atakişiyev • Bəxtiyar Allahverdiyev • Fariz Qəhrəmanov • Zaur Sarıyev • Yalçın Nəsirov • Elşad Məmmədov • Famil İsgəndərov • Arif Qədiməliyev • Samir Zülfüqarov • Emin Quliyev • Novruz Qurbanov • Faiq Əmirov • Eldar Xəlilov • Yavər Şahbazov • Rəşad Mirabov • Fariz Mədətov • Əsgər Əliyev • Bəhruz Mənsurov • Əmiraslan Əliyev • Əjdər Babayev • Çingiz Babayev  • Ramazan Çirinqov  • Mədət Quliyev  • Nurəddin İbrahimov  • Faiq Cəfərov |
| 1997 | Mövsüm Məmmədov • Ələsgər Novruzov • Füzuli Rüstəmov • Araz Səlimov |
| 1999 | Mixail Slesaryov • Rövşən Rzayev |
| 2009 | Eltun İsgəndərov |
| 2010 | Bu məqalə "Seçilmiş" məqalə statusuna layiq görülüb Mübariz İbrahimov |
| 2016 | Bu məqalə "Yaxşı" məqalə statusuna layiq görülüb Şükür Həmidov • Murad Mirzəyev • Samid İmanov |
| 2017 | Çingiz Qurbanov |
| 2020 | Bu məqalə "Yaxşı" məqalə statusuna layiq görülüb Polad Həşimov • İlqar Mirzəyev • İbad Hüseynov |
| Bu məqalə "Yaxşı" məqalə statusuna layiq görülüb — bu işarə həmin məqalənin "Yaxşı" məqalə statusuna layiq görüldüyünü bildirir. |
| Bu məqalə "Seçilmiş" məqalə statusuna layiq görülüb — bu işarə həmin məqalənin "Seçilmiş" məqalə statusuna layiq görüldüyünü bildirir. |